Էմմա Թոմփսոն

**Էմմա Թոմփսոն** (, ), բրիտանացի դերասանուհի, կատակերգու և սցենարիստ է։ Ճանաչում ստացել է «Պատերազմի ճակատագիրը» հեռուստասերիալի շնորհիվ։ Արժանացել է երկուական «Օսկարի»-ի, «Ոսկե գլոբուս»-ի, BAFTA-ի մրցանակների «Բանականություն և զգայնություն», «Հովարդս Էնդ» ֆիլմերում կատարած դերերի համար։ Բացի դրանից, դերասանուհին համարվում է BAFTA TV-ի մրցանակաբաշխության դափնեկիր «Պատերազմի ճակատագիրը» հեռուստասերիալի համար, իսկ «Էմմի» մրցանակաբաշխությունում ստացել է լավագույն դերասանուհու անվանակոչում՝ «Էլեն» ֆիլմում կատարած դերի համար։

2018 թվականի հունիսի 9-ին շնորհվել է Բրիտանական կայսրության շքանշան (DBE)  և դարձել Բրիտանական կայսրության Դամա-Կոմանդոր։

## Կենսագրություն
### Վաղ կյանքը
Թոմփսոնը ծնվել է 1959 թ. ապրիլի 15-ին Լոնդոնում՝ հայտնի դերասաններ Էրիկա Թոմփսոնի և Ֆիլիդա Լոի ընտանիքում։ Էմմայի քույրը՝ Սոֆի Թոմփսոնը, նույնպես դերասանուհի է։ Իր կյանքի մեծ մասը Թոմփսոնը անցկացրել է Շոտլանդիայում։ Թոմսոնը կրթությունը սկսել է աղջիկներ համար նախատեսված դպրոցում, իսկ հետո սովորել է Քեմբրիջի համալսարանում։ Այնտեղ նա մասնակցել է բեմադրությունների՝ հումորային թեմաներով։ 1980-ական թվականներին համարվել է լոնդոնյան ամենախոստումնալից դերասաններից՝ երիտասարդ դերասանների շարքում։ BBC-ի շարքի համար նկարահանվել է պատմական բնույթ կրող ֆիլմերում։

### Կարիերա
Հոլիվուդում նկարահանվել է հետևյալ պատմական ֆիլմերում՝ «Հովարդս Էնդ» (1992), «Օրվա մնացորդը» (1993) և «Հանուն հոր անվան» (1993) քաղաքական թրիլլերում։ Երեք դերերն էլ եղել են հաջողված և արժանացել են «Օսկարի»-ի, «Ոսկե գլոբուս»-ի, BAFTA-ի մրցանակների։ 1995 թ. խաղացել է «Բանականություն և զգայնություն» ֆիլմում, որի սցենարը գրել է հենց ինքը։ Այս ֆիլմի համար նույնպես արժանացել է «Օսկարի»-ի և «Ոսկե գլոբուս»-ի մրցանակների, այս անգամ՝ «Լավագույն սցենարիստ» անվանակոչմանը։ 1998 թ. «Հիմնական գույն» ֆիլմում խաղացել է առաջին տիկնոջ դերը։ 2005 թվականին էկրան է դուրս եկել «Իմ սարսափելի դայակը» կատակերգությունը, որում Էմմա Թոմփսոնը խաղում էր գլխավոր դերը, բացի դրանից նա նաև սցենարիստն էր։ Սցենարը գրելու համար Էմման տրամադրել է ինը տարի։ 2010 թ. եթեր է հեռարձակվել ֆիլմի շարունակությունը՝ «Իմ սարսափելի դայակը 2»։ 2013 թվականին Էմման աշխատել է Թոմ Հենսկի հետ միասին «Փրկեք պարոն Բենսկին » կենսագրական տրագիկոմեդիայում։

## Անձնական կյանք
Էմման ունեցել է ռոմանտիկ հարաբերություններ Հյու Լորիի հետ։ 1989 թվականի օգոստոսի 20-ին ամուսնացել է դերասան և ռեժիսոր Քենետ Բրանի հետ, ում հետ նա նկարահանվել է 6 ֆիլմերում։ 1995 թվականի հոկտեմբերին նրանք բաժանվել են։
«Բանականություն և զգայնություն» ֆիլմի նկարահանումների ժամանակ Էմման ծանոթացել է դերասան Գրեգ Ուայզի հետ։ 2003 թվականին նրանք ամուսնացել են Շոտլանդիայում, որտեղ դերասանուհին տուն ուներ։ Էմման մեծ է ամուսնուց 7 տարի։ Ունեն մեկ աղջիկ՝ Գայան։ 2003 թվականին նրանք որդեգրել են մի աղջկա, ում ընտանիքի անդամները սպանվել էին ցեղասպանության ժամանակ։

## Ֆիլմագրություն
* (1989) Հենրիխ V  – Եկատերինա Բալուա
* (1991) Մահանալ նորից  – Գրեյս/Մարգարետ Շտրաուս
* (1991) Էքսպրոմտ  – Դքսուհի դ'Անտան
* (1992) Հովարդս Էնդ – Մարգարետ Շլեգել
* (1992) Փիթերի ընկերները  – Մեգգի Չեստեր
* (1993) Օրվա մնացորդը  – Տիկին Կենտոն
* (1995) Բանականություն և զգայնություն  – Էլինոր Դեշվուդ
* (1997) Ձմեռային հյուրը  – Ֆրենսիս
* (1998) Հուդայի համբույրը  – Սեդի Հոկինս
*(2003) Իրական սեր  – Կարեն
* (2005) Իմ սարսափելի դայակը  – Դայակ Մատիլդա Մաֆի
*(2007) Ես լեգենդ եմ  – Բժիշկ Էլիզ Կրիպին
* (2008) Հարվիի վերջին շանսը – Քեյտ Ուոկեր
*(2010) Իմ սարսափելի դայակը 2 – Դայակ Մատիլդա Մաֆի
* (2012) Սրտով քաջ  – Էլինոր
* (2013) Փրկեք պարոն Բենկսին  – Պամել Լինդոն Թրևերս
* (2014) Տղամարդիկ, կանայք և երեխաներ  – հնչյունավորում։
*(2014) Էֆֆի - Էլիսաբեթ Իստլեյք։
*(2015)  Զբոսանք անտառներով  - Քեթրին Բրայսոն։
*(2015) Շեֆ Ադամ Ջոնս - բժիշկ Ռոսշիլդե
*(2015) Բարնեյ Թոմսոնի մասին լեգենդը - Միսիս Թոմսոն
*(2016) Բրիջիտ Ջոնս 3 - Գինեկոլոգ - Բժիշկ Ռուլինգս
*(2017) Գեղեցկուհին և Հրեշը - Միսիս Փոթս
*(2017) Մաիրովիցների  ընտանիքի պատմությունները - Մորին
*(2017)  Երեխաների մասին օրենք  - Ֆիոնա Մեյ
*(2018)  Արքա Լիր - Գոներիլյա
*(2019)  Տարիներ  - Վիվիեն Ռուկ
*(2019) Սևազգեստ մարդիկ  - Գործակալ Օ 
*(2019) Գործակալ Ջոնի Ինգլիշ 3.0 - Մեծ Բրիտանիայի վարչապետ
*(2019) Ուղիղ Եթեր - Քեթրին Նյուբերիի
*(2019) Անցյալ Սուրբ Ծնունդ - Ադելիա

## Մրցանակներ և անվանակարգեր
### Օսկար
1993 թ.,  լավագույն դերասանուհի «Հովարդս Էնդ» ֆիլմում

1996 թ., «Օսկար», լավագույն դերասանուհի «Բանականություն և զգայնություն» ֆիլմի Համար

### BAFTA
1993 թ Լավագույն դերասանուհի «Հովարդս Էնդ» ֆիլմում

1994 թլավագույն դերասանուհի «Օրվա մնացորդը» ֆիլմում

1996 թ, լավագույն դերասանուհի և սցենարիստ «Բանականություն և զգայնություն» ֆիլմում

2004 թ., լավագույն դերասանուհի «Իրական սեր» ֆիլմի երկրորդական դերում

###### <big>Ոսկե գլոբուս</big>
1996 թ., «Ոսկե գլոբուս», լավագույն դերասանուհի և սցենարիստ «Բանականություն և զգայնություն» ֆիլմում

2009 թ. լավագույն դերասանուհի «Հարվիի վերջին շանսը» ֆիլմում

###### Էմմի
1998 թ., «Էմմի», լավագույն դերասանուհի «Էլեն» կատակերգությունում

2001 թ., լավագույն դերասանուհի «Վերջաբան» ֆիլմում

## Ծանոթագրություններ

Կատեգորիա:20-րդ դարի աթեիստներ
Կատեգորիա:20-րդ դարի կին գրողներ
Կատեգորիա:BAFTA մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ լավագույն սցենարի համար
Կատեգորիա:Անգլիացի դերասանուհիներ
Կատեգորիա:Անգլիացի սցենարիստներ
Կատեգորիա:Բրիտանացի դերասանուհիներ
Կատեգորիա:Բրիտանացի հեռուստատեսային դերասանուհիներ
Կատեգորիա:Բրիտանացի ֆեմինիստ գրողներ
Կատեգորիա:Լավագույն դերասանուհի Օսկարի մրցանակակիրներ
Կատեգորիա:Կինոգործիչներ այբբենական կարգով
Կատեգորիա:Կրոնների քննադատներ
Կատեգորիա:Քեմբրիջի համալսարանի շրջանավարտներ
Կատեգորիա:Բրիտանացի կինոդերասանուհիներ
Կատեգորիա:Բրիտանացի աթեիստներ
Կատեգորիա:Աուդիոգիրք կարդացողներ
Կատեգորիա:21-րդ դարի բրիտանացի դերասանուհիներ
Կատեգորիա:20-րդ դարի բրիտանացի կին գրողներ